projecte-aina/catalan_government_crawling huggingface dataset:
El Govern ha aprovat un acord de col·laboració entre el Departament d'Educació i el Ministeri d'Educació i Formació Professional que permet que 60 docents i 30 centres educatius sostinguts amb fons públics participin en el projecte "Escola de Pensament Computacional i Intel·ligència Artificial" (EPCIA).
Aquest conveni, corresponent al curs 2019-2020, té com a objectiu impulsar i generalitzar l'ús de les tecnologies a les aules, amb especial èmfasi en el pensament computacional i la intel·ligència artificial, per beneficiar la formació de l'alumnat i ajudar el professorat en la seva tasca de formar als alumnes.
És per això que, a través del projecte EPCIA, s'ha ofert al professorat participant un seguit de recursos educatius oberts, formació i solucions tecnològiques per ajudar a incorporar en la seva pràctica docent les habilitats relacionades amb el pensament computacional, la programació i la intel·ligència artificial.
El projecte EPCIA s'ha centrat doncs en el pensament computacional com a temàtica principal i podrà posar l'accent en temàtiques incloses en aquest, com la intel·ligència artificial, la programació o la robòtica.
El projecte inclou les següents línies d'actuació:
Termini d'inscripció: del 16 al 20 de novembre de 2020
Termini d'inscripció: de l'1 al 5 de març de 2021
Termini: del 2 al 9 de setembre
Termini de presentació de sol·licituds: de l'1 al 15 de setembre
Termini d'inscripció: de l'1 al 4 de setembre
Termini de presentació de la sol·licitud de preinscripció: de l'1 al 28 de setembre
Termini: de l'1 al 10 de setembre
El Departament d'Educació ha adoptat un seguit de mesures per tal de garantir la seguretat i la flexibilitat en la realització de les oposicions docents.
Unes mesures que s'han comunicat avui als representants sindicals presents a la mesa paritària de salut laboral.
D'aquesta manera, s'estableixen les eines que han de permetre dur a terme el procediment selectiu amb les condicions de seguretat necessàries.
Al mateix temps, es flexibilitza el procés per tal d'afavorir la màxima participació dels aspirants, també d'aquells que puguin tenir dificultats per fer-les per estar en confinament a causa del covid-19 o per altres circumstàncies de salut.
L'inici del procediment serà el proper 4 de setembre només per la prova d'acreditació del coneixement de la llengua castellana pels aspirants que no posseeixin la nacionalitat espanyola i la prova de coneixement de la llengua catalana.
Dissabte 5, tots els aspirants hauran de lliurar la programació didàctica.
Per aquest efecte, s'estableix un sistema de cites prèvies on es comunicarà a cada aspirant la franja horària en què lliurarà la programació.
Se suprimeix així el sistema habitual on tots els aspirants es concentraven en el mateix tribunal i se'ls explicava el procediment de lliurament.
A causa de la pandèmia, i per garantir la seguretat de tots els opositors, no hi haurà més de 10 persones en tot el centre educatiu, evitant tota concentració.
Els participants hauran d'anar amb mascareta, se'ls facilitarà gel hidroalcohòlic a l'entrada i la sortida, i lliuraran la programació de forma individual.
El Departament d'Educació també ha resolt flexibilitzar el procés d'oposicions per tal de donar solució als aspirants que es trobin en confinament en algun o altre moment a causa de la pandèmia.
És per això que excepcionalment, si els opositors estan confinats en el moment del lliurament de la programació el 5 de setembre, es podrà delegar en una altra persona la presentació de la documentació necessària.
D'altra banda, el dia en què els aspirants han de defensar i presentar la programació didàctica i la unitat didàctica, en cas que alguna persona no pugui per covid-19, un cop acreditat degudament, se li facilitarà una nova cita.
És a dir, no quedarà exclòs del procés sinó que ho podrà fer quan acabin les presentacions de la resta d'aspirants.
D'aquesta manera, Educació vol afavorir al màxim la participació dels aspirants a la convocatòria d'oposicions d'enguany.
El conseller d'Educació, Josep Bargalló, ha visitat aquest matí el Garraf, concretament els municipis de Cubelles i Canyelles.
Així, a primera hora, el conseller ha arribat a l'Ajuntament de Cubelles, on l'ha rebut l'alcaldessa, Rosa M. Fonoll, amb qui ha mantingut una trobada.
A continuació, la comitiva s'ha traslladat als terrenys on es construirà el nou Institut Les Vinyes: " Les Vinyes porta massa temps en mòduls prefabricats i necessita d'un edifici que consolidi el projecte educatiu del centre.
Hem fet una reunió amb l'Ajuntament per valorar els terrenys que ja tenen els permisos previs corresponents, i un cop l'Ajuntament formalitzi la cessió, treballarem mà a ma per la construcció de l'edifici definitiu de Les Vinyes en el solar que hem visitat ", ha avançat Josep Bargalló.
Seguidament, el conseller s'ha desplaçat a Canyelles, a l'Ajuntament, on ha estat rebut per l'alcaldessa Rosa Huguet.
Després d'una reunió amb l'alcaldessa, Bargalló ha visitat Canyelles Espai Natura, on hi ha horts urbans i masies, i on el curs que ve s'hi impartiran diferents cicles formatius d'FP i programes de formació i inserció (PFI).
Bargalló ha destacat que " m algrat la pandèmia que tenim, hi ha projectes de futur previs, que cal treballar.
Si a Cubelles parlem dels terrenys d'un nou institut, aquí a Canyelles parlem d'un projecte ambiciós del l'Ajuntament al voltant de la masia, com és l'Espai Natura.
Un espai que s'ha plantejat des de l'Ajuntament per fer moltes activitats, algunes lligades a l'FP agrària, natural, lligada a l'entorn i al territori ".
Així, respecte a l'oferta educativa per al curs 2020-2021, l'Institut Pla del Bosc de Canyelles implanta un PFI d'Auxiliar d'Activitats Forestals –que permetrà promocionar alumnat cap al cicle formatiu de grau mitjà-.
Al mateix temps, es trasllada el primer curs de l'Itinerari formatiu específic de Cura d'Animals i Espais Verds de l'Institut Can Puig de Sant Pere de Ribes cap a l'Institut Pla del Bosc.
El conseller ha declarat que " volem desenvolupar a partir de l'institut de Canyelles els estudis d'FP, que s'acabaran ubicant aquí quan es tanqui la rehabilitació de l'edifici i que enguany comencen amb FPI i l'IFE, posant-hi un primer peu.
És una aposta del Departament treballar l'FP molt lligada al territori, a sortides laborals necessàries.
Com li he dit l'alcaldessa, és un projecte que ens agrada, hi col·laborarem, hi treballarem.
Hi ha feina a fer i pot tenir molt d'èxit, i participarem en allò que podrem ".
Termini per presentar la sol·licitud: del 7 d'agost al 10 de setembre
Termini per presentar la sol·licitud i la justificació: del 7 d'agost a l'1 d'octubre
Resolució de regularització, en la llista de participants de la borsa de treball de personal d'administració i serveis i de professionals d'atenció educativa i de suport a la docència del Departament d'Educació per cobrir places vacants i substitucions en règim de contracte laboral de l'experiència professional a l'Administració de la Generalitat, de les persones que formen part de la borsa
Llistes amb l'assignació de places i llistes d'espera
Termini de justificació: fins l'1 d'octubre
Justificació de la subvenció: fins al 30 de setembre de 2020
Ampliació del termini de presentació de sol·licituds: fins al 14 de setembre
Termini per presentar les sol·licituds: del 9 d'agost al 30 de setembre
Termini per presentar les sol·licituds: del 9 d'agost a l'1 d'octubre
Nomenament de funcionaris en pràctiques
Resolució de la convocatòria 2019-2020
El Govern ha aprovat una despesa de 20.640.000 euros per a la contractació de diferents serveis de suport a l'alumnat en l'àmbit educatiu.
En concret, a la contractació de monitors per a l'alumnat amb necessitats educatives especials; de monitors per a alumnes de les Unitats d'escolarització compartida; i d'intèrprets en llengua de signes catalana per a l'alumnat sord en modalitat bilingüe.
Monitors per alumnat amb necessitats educatives especials
Així, s'ha aprovat un import de 13.845.388 euros per a la contractació del servei de monitors per l'alumnat amb necessitats educatives especials durant el curs 2020-2021.
Concretament, es destinarà a donar suport a alumnes amb necessitats educatives especials associades a l'autonomia i a la regulació de la conducta, escolaritzats en centres educatius dependents del Departament d'Educació.
Aquestes despeses suposen una pròrroga del contracte ja existent per a la contractació dels monitors per aquest alumnat, i aniran a càrrec dels pressupostos d'exercicis futurs:
Acompanyament a les Unitats d'escolarització compartida
El Govern també ha aprovat una despesa de 6.073.501 euros per a la contractació de monitors per a les Unitats d'escolarització compartida (UEC) per al proper curs.
En concret, per al servei de suport complementari i del servei d'atenció i acompanyament personalitzats a l'alumnat d'ESO amb problemes conductuals.
S'adreça als alumnes d'ESO que presenten problemes de comportament i conductes agressives, absentisme escolar, trets d'inadaptació social i risc de marginació social.
Les despeses, que suposen una pròrroga del contracte existent, aniran a càrrec dels pressupostos d'exercicis futurs, en dues anualitats: 2,5 milions es destinen per aquest 2020, mentre que els 3,5 milions d'euros restants es reserven per al 2021.
Intèrprets en llengua de signes catalana
Finalment, s'ha aprovat la partida de 721.500 euros per a la contractació durant el proper curs escolar del servei d'intèrprets en llengua de signes catalana (LSC).
L'import aprovat es destinarà als intèrprets en LSC per a l'alumnat amb sordesa que està escolaritzat a Catalunya en l'etapa post-obligatòria, no universitària, en la modalitat bilingüe.
Aquestes despeses –que aniran a càrrec de pressupostos d'exercicis futurs- suposen una pròrroga del contracte ja existent per a la contractació dels intèrprets en llengua de signes catalana per aquest alumnat:
Generalment, les taules inclouen les dades per diferents àmbits territorials: comarques, províncies i ciutat de Barcelona.
De cada nivell educatiu, també hi ha una taula resum a nivell municipal.
Cada model de taula a part del total es desagrega respecte als sectors públic i privat.
Centres específics d'educació especial
Dades d'ESO, batxillerat, cicles formatius, COU i FP conjuntament
Dades de cicles formatius de grau mitjà (CFGM) i cicles formatius de grau superior (CFGS)
L'Estadística de l'ensenyament s'elabora a partir de múltiples orígens, tant estadístics com administratius, per tal de donar compliment als principis de minimització de la càrrega de feina per als subministradors d'informació i al d'aprofitament de la informació administrativa amb finalitats estadístiques ( Codi de bones pràctiques de les estadístiques europees ).
Hi ha tres tipus bàsics d'orígens que s'utilitzen a l'hora de fer l'Estadística de l'ensenyament, 2018-2019:
A l'Annex es mostren els diferents orígens de les variables estadístiques, en funció de l'ensenyament, la naturalesa del centre i el tipus de variable.
Constitueixen el personal que es dedica a l'ensenyament i tracta directament amb els alumnes del centre dins l'horari escolar.
No s'hi inclou el personal que intervé exclusivament en activitats complementàries extracurriculars que es realitzen als centres educatius amb caràcter voluntari, ni el personal ocasional dels centres educatius.
Entre les variables de l'estudi del personal docent als centres educatius, destaquen les següents:
Els alumnes són totes les persones matriculades en ensenyaments no universitaris autoritzats.
Cal tenir en compte que, en funció de l'ensenyament considerat, els conceptes alumnes i alumnes matriculats tenen una lleu distinció semàntica.
Així, en el cas de l'educació infantil, l'educació primària, l'educació secundària obligatòria i el batxillerat els alumnes matriculats es corresponen exactament amb el nombre total d'alumnes diferents que han cursat l'ensenyament, és a dir, el nombre d'alumnes és igual al de matrícules.
D'altra banda, per a la resta d'ensenyaments, els alumnes matriculats corresponen al nombre de matrícules efectuades, per la qual cosa un mateix alumne es comptabilitza tantes vegades com matrícules hagi fet al llarg del curs en aquell ensenyament.
En els ensenyaments de règim general, hi ha casos en què existeix escolarització compartida: un mateix alumne cursa l'estudi en alternança entre un centre ordinari i un centre d'educació especial.
Quan això es produeix, a efectes estadístics la matrícula de l'alumne computa exclusivament com a realitzada en un centre ordinari.
D'això se'n desprèn que l'estadística relativa a l'educació especial fa referència tan sols a l'alumnat d'aquest àmbit que no té escolarització compartida.
L'estadística en aquest àmbit recull la informació de tots els alumnes matriculats en un curs acadèmic, tant si s'han matriculat per a la realització d'un curs complet com si només han cursat una part de les matèries o assignatures.
De les característiques de l'estudi dels alumnes matriculats, en destaquen les següents:
Cal tenir en compte que fins al curs 2015-2016 es podia comptabilitzar un únic motiu de NESE per alumne, de manera que en cas que n'hi hagués més d'un, tan sols s'indicava el predominant.
A partir del curs 2016-2017, però, es van començar a comptabilitzar la totalitat dels motius de NESE.
Per això, es presenten estadístiques relatives a aquestes necessitats, en què la unitat de recompte són els motius de NESE, diferenciades d'aquelles en què es compten nombre d'alumnes amb NESE
Es recull informació dels resultats acadèmics dels diferents ensenyaments derivats de les avaluacions finals.
Aquesta informació es refereix sempre al curs acabat immediatament anterior, en aquest cas el curs 2017-2018.
Les característiques de l'estudi dels alumnes amb resultats acadèmics són les següents:
L'operació estadística inclou tots els centres educatius del territori de Catalunya.
Es refereix al curs escolar 2018-2019.
La informació relativa a l'avaluació es refereix al curs anterior (2017-2018).
Aquesta estadística comprèn tots els ensenyaments del sistema educatiu, excepte l'ensenyament universitari.
Ensenyaments de persones adultes (presencials i a distància)
L' objectiu de l'Estadística és recollir informació quantitativa i qualitativa d'alumnes, grups/unitats, centres, professors i resultats acadèmics en els nivells educatius no universitaris dels ensenyaments de règim general i de règim especial.
Aquesta estadística forma part del Pla estadístic 2017-2020 ( Llei 5/2016 ), desplegat pel Decret 272/2018, de 20 de desembre, pel qual s'aprova el Programa anual d'actuació estadística per a l'any 2019.
La periodicitat és anual i el Departament d'Educació n'és l'organisme responsable.
En aquest apartat de l'Estadística de l'ensenyament es relacionen els documents que contenen les dades detallades de centres, alumnes i professors d'educació no universitària des del curs 1998-1999.
Es refereixen únicament a alumnes que segueixen el sistema educatiu català, és a dir, no hi figuren els que segueixen sistemes educatius estrangers.
Els documents inclouen les dades per comarques, àrees territorials i, també a nivell municipal.
La situació acadèmica creada per la covid-19 fa que sigui necessari disposar d'instruccions específiques pel que fa a l'avaluació i la qualificació dels alumnes matriculats a diversos ensenyaments, especialment en el cas d'aquells que finalitzen els seus estudis, per tal que es puguin graduar i incorporar-se al món laboral o continuar altres estudis.
La prolongació del període de confinament fa que, actualment, no hi hagi garanties que les proves finals presencials, previstes per a finals del tercer trimestre, es puguin realitzar com estava previst.
Això fa imprescindible establir, amb caràcter extraordinari, instruccions específiques referides a les avaluacions presencials.
El 93,6% de centres de Catalunya tenen la totalitat dels seus grups en funcionament.
A data d'avui, hi ha 461 grups confinats en 348 centres educatius dels diferents territoris a causa del coronavirus.
Es mantenen confinades la llar d'infants Petit Montessori (antiga llar d'infants Tintín) i l'Escola bressol municipal de Gràcia.
El nombre de grups confinats en funció de la tipologia de centre és la següent:
Escoles de 2n cicle d'infantil i primària
Instituts d'ESO, Batxillerat i FP
Escola d'ensenyaments artístics superiors
Llar d'infants del Departament d'Educació
El detall dels centres amb grups confinats es pot consultar en el document adjunt a la nota de premsa.
A data d'avui, el 91% dels centres educatius d'arreu de Catalunya tenen tots els grups estables en funcionament.
Així ho han anunciat la secretària general d'Educació, Núria Cuenca, i el secretari general de Salut, Marc Ramentol, en la roda de premsa habitual de seguiment de la pandèmia en l'àmbit educatiu.
Núria Cuenca ha exposat les incidències de casos de Covid-19 als centres: 602 grups confinats i 10.595 persones confinades –de les quals 9.628 són alumnes, 837 són docents, personal d'administració (PAS) i servei i personal d'atenció educativa (PAES), i 129 són personal extern-.
Pel que fa als casos positius confirmats, són un total de 1.123 persones, dels quals 970 corresponen a alumnat, 147 a docents, PAS i PAE, i 6 a personal extern.
Las secretària general ha remarcat que " fem una valoració positiva perquè les escoles a dia d'avui poden seguir fent la seva funció social.
Poden garantir el dret a d'educació dels infants per tal que puguin anar físicament a fer el seu desenvolupament personal ".
En aquest sentit, ha reiterat l'agraïment als professionals de l'educació per " l'esforç per tal d'organitzar l'escola per poder-se centrar en els aspectes pedagògics i en recuperar les mancances després de 6 mesos de tancament ".
Núria Cuenca ha anunciat que avui ha entrat en marxa l'espai web públic Traçacovid, una mesura de transparència per conèixer quina és la incidència de la Covid-19 als centres educatius catalans.
L'aplicació " actualitzarà la informació, farà el seguiment i permetrà recercar les dades en funció de cada un dels centres del sistema, i estarà a l'abast de qualsevol ciutadà que vulgui informació d'un centre concret ".
Pel que fa als cribratges, la secretària d'Educació ha avançat que per tal de detectar els casos asimptomàtics i conèixer els casos, a partir de demà es farà un cribratge a l'Escola Puig Agut de Manlleu, dimarts 29 a l'Escola Barrufet de Barcelona, i a l'Hospitalet a l'Escola Joaquim Ruyra, l'Institut Eduard Fontserè i l'escola bressol municipal.
En aquest sentit, ha volgut recordar a les famílies que les proves PCR " no són doloroses, i fer-les al centre escolar és un element de confort pels alumnes perquè és un entorn que no és estrany per ells i perquè estan acompanyats pels tutors que coneixen i els hi poden donar suport ".
També ha insistit que la mesura permet tallar les cadenes de contagis i " és una de les mesures importants per complir l'objectiu que els centres puguin seguir fent la seva funció social ".
A partir d'avui s'inicien els cribratges escolars a diferents centres educatius de Barcelona i l'Hospitalet de Llobregat.
Uns cribratges que han de permetre detectar l'alumnat i treballadors del centre asimptomàtics amb l'objectiu de tallar les cadenes de transmissió de la Covid-19.
El primer dels centres on s'ha fet el cribratge a Barcelona és l'Escola Barrufet, amb 404 alumnes a qui s'ha fet el test PCR, i 64 persones entre docents i personal extern.
A l'Hospitalet de Llobregat, les proves es fan a l'Escola Joaquim Ruyra -460 tests entre alumnat, professorat i altre personal- i a l'Institut Eduard Fontserè -340 tests en total-.
Així ho han explicat en roda de premsa el director general de Centres Públics i president del Consorci d'Educació de Barcelona, Josep Gonzàlez-Cambray; el subdirector general de Vigilància i Resposta a Emergències de l'Agència de Salut Pública de Catalunya, Jacobo Mendioroz; i la gerent de l'Agència de Salut Pública de Barcelona (ASPB) Carme Borrell.
Josep Gonzàlez-Cambray ha anunciat que " farem una primera fase de cribratges a les escoles, on incorporarem també la propera setmana tots els altres dotze centres del barri de la Florida, de qualsevol titularitat i de qualsevol tipus d'ensenyament educatiu ".
El director general ha posat de manifest que la mesura " forma part d'un camí que comença avui per detectar casos asimptomàtics a les escoles i, d'aquesta manera, identificar i tallar cadenes de transmissió ".
També ha avançat que a l'Escola Barrufet el 90% dels alumnes han participat a la prova. "
Haurem de conviure amb la pandèmia.
La feina de l'escola ha de persistir fora de l'escola.
El 90% de els famílies han participat i a mesura que anem explicant com funciona tot la participació serà encara més alta.
Ens en sortirem si confiem els uns en els altres ", ha remarcat.
El director ha destacat que els cribratges que es duen a terme als centres educatius són de frotis nasal, un sistema poc invasiu respecte d'altres proves.
Els centres triats per fer els cribratges ho són en funció que el territori " tingui una situació epidemiològica que aixequi molts casos assimptomàtics ", o bé en escoles com la Barrufet, " on podem anar veient marges de millora a l'hora d'aplicar aquest projecte ".
Per la seva part, el coordinador de la unitat de seguiment de la Covid-19 a Catalunya, Jacobo Mendioroz, ha recalcalat que com que " els cribratges a les escoles busquen casos asimptòmatics es poden fer amb una tècnica de recollida de mostra menys invasiva ".
Alhora també ha remarcat que " actualment, l'estratègia de cribratges a les escoles passa per tastar tant a centres educatius situats en una àrea d'alta incidència de Covid-19 com de baixa incidència.
D'aquesta manera, comprovarem si el comportament del virus als centres és diferent i reflecteix la situació de l'entorn on es troba cada escola.
I a mesura que es disposin de més dades, s'anirant ajustant les estratègies i els cribratges permetran, a més, trobar i lligar cadenes de contagis prèvies i aixi interrompre l'aparició de nous casos ".
El conseller d'Educació, Josep Bargalló, ha dit que " pel curs 2020-2021 el Departament ja té un pla de xoc de 33M€, moltes de les accions del qual van dirigides a centres de màxima complexitat a través d'un contracte programa, a partir d'un acord entre el centre i el Departament de compromisos mutus i també d'aportació de recursos humans i materials ".
Ha fet aquestes declaracions davant dels mitjans de comunicació després de la reunió de la Comissió de Seguiment del Pacte contra la Segregació Escolar, que ha copresidit amb el síndic de greuges, Rafael Ribó.
La reunió, que ha tingut lloc al matí al Parlament, ha comptat amb la benvinguda per part del president del Parlament.
Sobre l'estudi del cost de la plaça escolar que prèviament ha presentat el síndic de greuges, Bargalló ha destacat que " és important, primer perquè és inèdit, no s'havia fet mai arreu de l'estat, i després perquè esberla tòpics: la manca de finançament és de tothom, pública i concertada ".
En aquest sentit, ha remarcat que " cal millorar el finançament de totes les escoles públiques i concertades però que no cal fer-ho de manera simètrica, perquè no totes les escoles tenen les mateixes necessitats i no totes les escoles han de donar tots els serveis".
El titular d'Educació també s'ha referit a la liquidació del pressupost del 2020, " on tindrem mil milions més d'euros que al 2017 ".
Ha afegit que "hem de continuar augmentant el pressupost del Departament de manera constant, progressiva i consolidada, i hem d'aplicar polítiques contra segregació ".